**Balatongyörök Község Önkormányzata Képviselő-testületének**

**\_\_\_/2019. ( ) önkormányzati rendelet tervezete**

**a Képviselő-testület Szervezeti és Működési Szabályzatáról szóló 5/2011. (IV. 26.) önkormányzati rendelet módosításáról**

Balatongyörök Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés d) pontjában, továbbá a Magyarország helyi önkormányzatairól szóló 2011. évi CLXXXIX. törvény 82. § (3) bekezdésében meghatározott feladatkörében eljárva a következőket rendeli el:

1. **§**

A Képviselő-testület Szervezeti és Működési Szabályzatáról szóló 5/2011. (IV. 26.) önkormányzati rendelet (a továbbiakban: SZMSZ) 1. számú melléklete jelen Rendelet 1. sz. melléklete szerint módosul.

1. **§**

Ez a Rendelet a kihirdetését követő napon lép hatályba és hatályba lépését követő napon hatályát veszti.

Balatongyörök, 2019.

Biró Róbert Bertalanné dr. Gallé Vera

polgármester jegyző

Kihirdetési záradék:

A Rendelet kihirdetése a Vonyarcvashegyi Közös Önkormányzati Hivatal Balatongyöröki Kirendeltségének hirdető tábláján való kifüggesztéssel a mai napon megtörtént.

Balatongyörök, 2019.

Bertalanné dr. Gallé Vera

jegyző

**1. mellékelt az 5/2011. (IV. 26.) önkormányzati rendelethez[[1]](#footnote-1)**

**A Képviselő-testület által a polgármesterre átruházott hatáskörök jegyzéke**

1. dönt a célhoz nem kötött átmenetileg szabad pénzeszközök biztonságos lekötéséről
2. a Mötv. 67. §. f-g) pontjában foglalt rendelkezésen túl, gyakorolja a képviselő-testület által kinevezett személyek tekintetében az egyéb munkáltatói jogokat,
3. Ellátja azokat a feladat- és hatásköröket, melyet a szociális ellátásokról és azok igénybevételérőlszóló rendelet a hatáskörébe utal.
4. ellátja az útkezelői és útüzemeltetési feladatokat,
5. dönt a külföldi kiküldetés engedélyezéséről,
6. engedélyezi az önkormányzat gépjárműveinek külső szervek, személyek részére történő használatát,
7. engedélyezi a közterület-használat igénybe vételét
8. az önkormányzat címerének kereskedelmi, reklám és propaganda célokra való felhasználására engedélyt ad
9. [[2]](#footnote-2)9. a külföldiek mező-és erdőgazdasági hasznosítású földnek nem minősülő ingatlanokat érintő tulajdonszerzésről szóló 251/2014. (X. 2.) Kormányrendelet hatálya alá tartozó ingatlanszerzések esetében a kérelem elbírálásához szükséges nyilatkozat megtétele
10. Balatongyörök Község Önkormányzata képviselő-testületének a korlátozott forgalmú övezet behajtási rendjéről szóló 1/2019. (I. 28.) önkormányzati rendelet előírásainak alapján dönt a behajtási engedélyek kiadásáról[[3]](#footnote-3)

**II.**

[[4]](#footnote-4)A Mötv. 68. § (2) bekezdésében foglaltak esetében a polgármesternek nincs döntési jogköre.

**Indoklás:**

A Zala Megyei Kormányhivatal ZA/030/01208-1/2019. ügyiratszámú szakmai segítségnyújtásában arról tájékoztatta a képviselő-testületet, hogy az önkormányzat Szervezeti és Működési Szabályzatának felülvizsgálata megtörtént, és ennek eredményeként megállapítást nyert, hogy a rendelet nem tartalmazza a Magyarország helyi önkormányzatairól szóló 2011. évi CLXXXIX. törvény 68. § (2) bekezdésében foglaltakat, miszerint: *„amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester a szervezeti és működési szabályzatban meghatározott ügyben – a 42. §-ban meghatározott ügyek kivételével – döntést hozhat. A polgármester a döntésről a képviselő-testületet a következő ülésen tájékoztatja*.”. Az önkormányzat SZMSZ-e nem rögzíti azon ügyeket, amelyekben fentiek alapján a polgármester döntést hozhat. A javaslat a polgármesterre átruházott hatásköröknél egészülne ki azzal, hogy a polgármesternek nincs döntése jogköre a Mötv. 68. § (2) bekezdésében foglalt esetekben.

**Részletes indoklás:**

1. §-hoz: a polgármesterre átruházott hatásköröket nevesítő mellékletet módosítja.
2. §-hoz: hatályba léptető rendelkezés

1. Módosította a 16/2015. (XI.03.) önkormányzati rendelet. Hatályos 2015. november 04. napjától [↑](#footnote-ref-1)
2. A 9. pontot beiktatta a 3/2018. (II. 19.) önkormányzati rendelet. Hatályos: 2018. február 20. napjától [↑](#footnote-ref-2)
3. A 10. pontot beiktatta az 1/2019. (I. 28.) önkormányzati rendelet. Hatályos 2019. január 29. napjától. [↑](#footnote-ref-3)
4. Beiktatta a \_\_\_/2019. () önkormányzati rendelet. Hatályos: 2019. július \_\_\_ napjától. [↑](#footnote-ref-4)